Nafarroako Parlamentuko Mahaiak, 2018ko maiatzaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Sergio Sayas López jaunak aurkeztutako galdera, Berriztu Elkarteari eta Eguneko Zentroko 16 toki misto kudeatzeko laguntza kontratuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 21ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Sergio Sayas López jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak idatziz erantzun diezaion:

- Nafarroako Gobernuaren erregistroan ba al dago, 2018an, Berriztu Elkartearen eskabiderik edo idazkirik, Eguneko Zentroko 16 toki misto kudeatzeko laguntza kontratuarekin zerikusia duenik, alde batera utzirik gero hori erretiratua izatea? Hala baldin bada, eskabidearen edo eskabideen nahiz idazkiaren edo idazkien kopia eskatzen dugu.

Iruñean, 2018ko maiatzaren 16an

Foru parlamentaria: Sergio Sayas López